Palun edaspidi järgida nõuet, et iga kommentaar oleks varustatud tegelikkusele vastava meili aadressiga. Põhjused on üsna praktilised. See võimaldab loo autoril võtta vajadusel ühendust, et täpsustada esitatud fakte, esitada tõele vastavuse selgitamiseks täiendavaid  kontrollivaid küsimusi, teha vajadusel tekstis vea parandusi või avaldada koguni tänu mõne õige viite eest jne. Üldjuhul taoline kahepoolne side autori ja lugejate vahel toimib suurepäraselt. Paraku on ka erandeid. Ühe sellise juhtumiga puutusin kokku taas täna hommikul. Kuna lahtrisse kirjutatud aadress ei toimi, siis pöördun ühe kommentaatori poole avalikult.